צבי פוטשניק

צבי פוטשניק הוא שחקן נבחרת ישראל בכדורסל בכיסאות גלגלים לשעבר.

נולד בחיפה ועם הקמת מרכז הספורט לנכים של איל"ן היה מראשוני חבריו, פעיל בכדורסל כיסאות גלגלים, טניס שולחן ושחייה וייצג את ישראל במשחקי סטוק מנדוויל. בשנים 1976-1960 היה חבר נבחרת ישראל בכדורסל בכיסאות גלגלים.

בשנת 1962 זכה במשחקי סטוק מנדוויל במדליית כסף במשחה 50 מטר חזה עם תוצאה של 1:10.60 דקות.

בשנת 1967 היה ממקימי מועדון הספורט של איל"ן בקריית שפרינצק.

באולימפיאדת הנכים תל אביב (1968) היה חבר נבחרת הכדורסל ושותף לזכייה במדליית זהב.

פוטשניק מהנדס בניין וחי ברמת גן. בשנת 1968 נישא לספורטאית הנכה מלכה חלפון ולהם שלושה ילדים.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC

הערות שוליים

ספורטאים פאראלימפיים ישראלים
מדליסטים פאראלימפיים ישראלים
אלופים פאראלימפיים ישראלים
כדורסלנים ישראלים באולימפיאדת הנכים תל אביב (1968)
שחקני כדורסל נכים ישראלים
שחיינים נכים ישראלים
ספורטאי איל"ן
ישראלים שנולדו במאה ה-20